24. júní – 1. júlí 2020 , 7 gistinætur / 8 ferðadagarFararstjóri : Ágústa Sigrún Ágústsdóttir „ Jonas Kaufmann Gala Event “ er fyrsti viðburðurinn í tónleikaröð Arena di Verona sumarið 2020 . Heimsviðburður sem enginn tónlistarunnandi má láta framhjá sér fara því þarna mun hinn heimsfrægi þýski tenór Jonas Kaufmann koma fram í fyrsta sinn í Arenunni , eða eins og hann segir sjálfur : „ Ég er ákaflega ánægður að geta tilkynnt frumraun mína í Verona , en þangað kom ég oft sem söngnemi og velti alltaf fyrir mér hvernig það væri að syngja fyrir framan allann áhorfendaskarann á þessum einstaka stað . Tækifærið virtist ekki í augnsýn en hefur nú loksins orðið að veruleika . “ Jonas Kaufmann Mögnuð ítalíuferð þar sem áherslan er á „ la dolce vita “ eða hið ljúfa líf og hápunkturinn er án efa stórsöngvarinn Jonas Kaufmann á galatónleikum í Arena di Verona . Flogið er til Milano Malpensa og þaðan er ekið að Gardavatninu þar sem gist er í bænum Desenzano del Garda í 5 nætur , en þar bjó okkar íslenski tenór Kristján Jóhannsson í áraraðir ásamt fjölskyldu sinni . Desenzano er heillandi bær og umvefur alla sem þangað koma sjarma sínum og hlýju . Ferðin liggur síðan upp til alpaborgarinnar Bolzano þar sem gist verður í 2 nætur . Flogið heim frá München . 24. júní Flug til Ítalíu – Desenzano del Garda Brottför frá Keflavík kl. 13:55 , mæting í Leifsstöð 2 – 3 tímum fyrir brottför . Lending á Milano Malpensa kl. 19:40 að staðartíma . Þaðan er ekið til bæjarins Desenzano del Garda þar sem gist verður næstu 5 næturnar . Hótelið er staðsett í 5 mínútna göngufæri frá miðbænum og einungis í 10 mínútna göngufæri frá baðströndinni í Desenzano . Fyrripart dags er boðið upp á létta gönguferð um miðbæ Desenzano þar sem fararstjóri sýnir fólki helstu kennileiti og fer yfir sögu bæjarins . Síðla seinniparts er svo boðið upp á vínsmökkun og kvöldverð á heillandi stað í Pozzolengo sem er stutt frá Desenzano . Þessum degi verður vel varið á vatninu . Siglt með ferju upp til bæjarins Garda . Þar er margt að sjá og um að gera að leyfa forvitninni að ráða för og þræða þröngar götur bæjarins og uppgötva eitt og annað áhugavert . Frá Garda er siglt með ferju niður til Sirmione , dásamlegur miðbærinn er staðsettur á Sirmione-tanganum . Þar er Scaligero-kastalinn , gömlu kirkjurnar , Grotte di Catullo og síðan er um að gera að fylgja fararstjóranum að húsi dívu gullára óperunnar , Maria Callas . 27. júní Desenzano – frjáls dagur fram eftir degi og glæsikvöldverður Hér er frjáls dagur fram eftir degi . Seinnipartinn verður haldið til San Martino della Battaglia . Á leiðinni á staðinn verður sögð saga einnar mestu orrustu í Evrópu fyrir tíma heimsstyrjaldanna , en hún fór fram 24. júní 1859 og varð til þess að Ítalía var sameinuð í eitt ríki og Rauði krossinn var stofnaður . Litið við í litlu beinakapellunni og þau sem vilja geta farið upp turninn ( 64 m , um 1 km upp og niður og / eða kíkt á Rauðakrosssafnið á staðnum , kostar 7 € ) sem stendur þarna á staðnum til minningar um orrustuna . Stórtenórinn Jonas Kaufmann þarf vart að kynna . Hann opnar hér „ Gala Event “ tónleikaröðina í Arenunni árið 2020 . Um heimsviðburð í heimi tónlistarinnar er að ræða þar sem stórtenórinn þreytir hér frumraun sína á sviði Arenunnar . Frá Desenzano er haldið til Verona , þar gefst kostur á því að rölta smá um miðbæ borgarinnar , fá sér snemmbúinn kvöldverð og svo kemur að stóru stundinni !!! 29. júní Haldið á vit ævintýranna ! Þennan dag verður farið frá Desenzano og upp til borgarinnar Bolzano í Suður Tíról og hópurinn leiddur á vit ævintýranna á leiðinni til Bolzano . Seinnipartinn er komið til Bolzano og farið á hótelið sem er ákaflega gott og vel staðsett í miðbænum . Í Bolzano er margt að sjá og margt hægt að gera . Um morguninn er boðið upp á sérferð . Í henni er farið með kláfi upp á eitt af fjöllunum sem umkringja borgina , þar er svo farið með sveitalestinni sem er þarna upp á fjallinu og litið við á merkilegu býflugna - og hunangssafni . Í Bolzano er einnig að finna Ötzi , hina 5300 ára gömlu múmíu sem fannst fyrir tilviljun 1991 . 1. júní Heimferð , farið frá Bolzano og upp til München Nú er komið að því að kveðja Ítalíu . Farið frá Bolzano og upp til München þaðan sem flogið er kl. 17:30 . Lending á Keflavíkurflugvelli kl. 19:25 . Fararstjóri er Ágústa Sigrún Ágústsdóttir Ágústa hefur mannauðsstjórnun og markþjálfun að aðalstarfi en hún lauk meistaranámi í mannauðsstjórnun og vinnusálfræði frá Háskólanum í Reykjavík og er alþjóðlega ACC vottaður markþjálfi . Í frístundum sinnir hún fararstjórn og syngur . Águsta er menntaður leiðsögumaður frá Leiðsöguskóla Íslands og hefur um árabil unnið við fararstjórn á Ítalíu , Króatíu og Slóveníu sem og við að leiðsegja ítölsku - og enskumælandi ferðamönnum um Ísland . Hún er einnig með bakgrunn úr listgreinum , er menntuð söngkona og söngkennari og hefur tekið þátt í sviðsuppfærslum m.a í Íslensku óperunni og víðar og gefið út geisladiska . Ágústa talar bæði ensku og ítölsku . Verð á mann í tvíbýli frá 230.000 krAukagjald f. einbýli frá 26.000 kr. ( takmarkað framboð ) Innifalið : 8 daga ferð ( 7 gistinætur ) flug með Icelandair til Milano Malpensa og heim frá München , innif . 23 kg taska , 10 kg handfarangur , skattar og gjöld gisting í tvíbýli m. morgunverði í , standard / classic herbergi á 3 stjörnu hótelum ( sjá undantekningu v . einstaklingsherb . ) : sigling á Gardavatninu , dagsferð m. fararstjórn , innif . sigling á milli bæja . tónleikar með Jonas Kaufmann í Arenunni í Verona ( aðgangseyrir , rúta og fararstjórn ) allt ferðaskipulag íslensk fararstjórn , íslensku - , ítölsku - og enskumælandi fararstjóri Ekki innifalið : almenningssamgöngur nema annað sé tekið fram ( kláfar , ferjur , lestir , strætó o.þ.h. samgöngur ) aðgangseyrir á söfn nema annað sé tekið fram kvöldverðir og hádegisverðir nema það sem tekið er fram í inniföldu þjórfé allt annað sem ekki er tekið fram sem innifalið ATHUGIÐEf til þess kemur að fresta verði tónleikum Jonas Kaufmann vegna veður þá verða þeir fluttir yfir á mánudagskvöldið 29. júní og áskilja Eldhúsferðir sér rétt til þess að breyta ferðatilhögun mánudagsins í samræmi við þá breytingu viðskiptavinum sínum til hagsbóta . Um tónleikana , miða á tónleikana , endurgreiðslu og allt er að Arena di Verona snýr gilda skilmálar Arena di Verona sem hægt er að nálgast á heimasíðu Arena di Verona . Hægt er að lesa þá skilmála með því að smella HÉR .